Delanscy radźićeljo zwjazka za wopłóčki bychu sej sprawniši model přeli
Porchow (AK/SN). Zaměrowy zwjazk za wopłóčki Při Klóšterskej wodźe (AZV) swoje sadźby za zakładny a mnóstwowy popłatk wobchowa. To je wčera zhromadźizna zwjazka za dobu 2016/2017 wobkrućiła. Gmejny Porchow, Chrósćicy, Pančicy-Kukow a Worklecy hłosowachu za to, gmejna Ralbicy-Róžant přećiwo tomu. Tuchwilu žadaja sej wosom eurow měsačnje na bydlenje a 3,90 eurow na kubikny meter wopłóčkow. „Prawiznik Thomas Dils, kiž nas na Drježdźanskim zarjadniskim sudnistwje zastupuje, nam radźi dotalne popłatki wobchować“, rozłoži jednaćel AZV Hans-Jochen Schöne. Po słowach prawiznika maja so popłatki po zakonju a su wot prawniskeho dohladowanskeho zarjada wobkrućene.
slv_Latn szl_Latn